stanford-oval/wikipedia huggingface dataset:
Pesiönlahden koulu
Johtokunta

Koulun johtokunnalla oli huomattava koulua koskeva päätösvalta vielä 1950–60 -luvuilla. Se muun muassa otti kantaa koulurakennuksen sijaintiin ja suoritti opettajavalinnat. Esimerkiksi 22. heinäkuuta 1958 koulun johtokunta (puh. joht. Setti Heikkinen Rauhalasta, siht. op. Eine Heikkinen, Selma Keränen Heikkilästä, Artturi Romppainen Hirvolasta, Akseli Keränen Myllylästä ja Ernesti Moilanen Vähälästä) kokoontui päättämään yläkoulun opettajan virasta koevuosiksi velvollisuutenaan opettaa poikien käsityötä. Veikko Huotarinen tuli tuolloin valituksi.  Huotarinen on varsinkin eläkevuosinaan kirjoittanut ahkerasta ja julkaissut sekä runoja että kertovaa kirjallisuutta.
Johtokunnassa ovat edellisten lisäksi toimineet ainakin Jaakko Heikkinen Alatalosta, Eemeli Heikkinen Uutelasta, Aino Rissanen Päivölästä sekä Pekka Timonen viereisestä Kotilasta. Opettajat toimivat pääsääntöisesti sihteereinä. Pitkäaikaisena johtokunnan jäsenenä ja puheenjohtajana 1960-luvulla toimi hyväntuulisena korven miehenä tunnettu Santeri Kyllönen, Kiviniemen isäntä Pesiöjärven rannalta. Santerin isä Jooseppi tuli aikoinaan kirjailija Ilmari Kiannon tutuksi ja kuuluisan romaanin esikuvaksi. Kiannon toiseksi pääteokseksi kohonnutta Ryysyrannan Jooseppia on Suomussalmen ja sittemmin Kajaanin kirkkoherra, rovasti Aarne J. Kyllönen, Joosepin lähisukua itsekin, kuvannut naturalistis-realistiseksi. Tarina Joosepista on fiktiota, mutta ottaa puitteensa seudun elämästä. Lisäksi romaanissa Jooseppi toimii osaltaan kirjailijan omana äänenä kommentoidessaan muun muassa kirkonkylän virkamiesten edesottamuksia.
Muuta henkilökuntaa ja kirjastoauto

Koulun työntekijöinä on alusta alkaen opettajien lisäksi ollut siivoojia ja keittäjiä. Vaatovaaralla Lehtiahossa asunut Lempi Haapalainen s. Partanen toimi 1960-luvulla koulun siivoojana. Tämän jälkeen tointa on pääasiassa hoitanut Esteri Kemppaisen s. Keränen, joka ehti myös koulun alkuaikoina toimia keittäjänä. Koulun pitkäaikaisena keittäjänä lyhytaikaisia poikkeuksia lukuun ottamatta toimi vuoteen 1996 asti Terttu Juntunen s. Hurskainen Kajaanin maalaiskunnasta. Juntusen jäätyä eläkkeelle ruuan valmistus koululla lopetettiin ja ruoka kuljetettiin paikalle Ämmänsaaren ala-asteelta. Esteri Kemppaisen työtehtäviin liitettiin myös ruokailun valmistelu ja jakelu. Kunnan liikuntatoimi on vuosikymmeniä huolehtinut mm. latujen teoista koulun ympäristöön.
Merkittävän lisän kylän palveluihin toi kunnan kirjastoauto, jota hyödynsivät niin koululaiset kuin aikuisväestökin. Kirjastoautoa ajoivat ainakin Pentti V. Heikkinen, Jarmo Pulkka ja Eero Heikkinen. .
Lakkautus 2012

Koulua johti loppuvaiheessa Päivi Tolonen. Koulu lakkautettiin vuoden 2012 keväällä. Taustalla oli taajama-alueidenkin vähentyneet oppilasmäärät, jolloin oppilaita ei riittänyt enää kylän koululle. Lokakuussa 2012 koulun omistajaksi tuli lähin naapuri Lauri Timonen, joka itsekin aikoinaan kävi kansakoulunsa Pesiönlahdessa. .
Aiheesta muualla

Suomussalmen kyläkoulujen historiaa
Suomussalmen kunta: Perusopetus
Kirjastoauto ja kuljettaja Pentti Heikkinen.
Printti

| Printti |
| --- | --- |
Lehtityyppi:  Tietotekniikkalehti
Julkaisija:  A-lehdet
ISSN:  ISSN 0782-6346
Perustettu:  1984
Lakkautettu:  1987
Päätoimittaja:  Reijo Telaranta
Kotimaa:   Suomi
Kieli:  suomi
Printti on suomalainen tietokonelehti, jota A-lehdet julkaisi vuodesta 1984 vuoteen 1987.
Lehti kilpaili aikanaan Mikrobitin kanssa.
Poikilassos

| Poikilassos> Ποικιλασσός.Sijainti |
| --- | --- |
 Poikilassos
Koordinaatit:  35°14′25″N, 23°53′00″E
Valtio:  Kreikka
Paikkakunta:  Sfakiá, Chaniá, Kreeta
Historia
Tyyppi:  kaupunki
Ajanjakso:  n. 500–100 eaa.
Kulttuuri:  antiikki
Alue:  Kreeta
Infobox OKNimi-testi OK: 
Poikilassos (m.kreik. Ποικιλασσός) eli Poikilasion (Ποικιλάσιον) (lat. Poecilassus/Poecilasium) oli antiikin aikainen kaupunki Kreetan saarella Kreikassa. Sen arkeologinen alue sijaitsee Sfakián kunnassa Kreetan etelärannikolla Soúgian ja Agía Roumélin kylien puolessa välissä nykyisin nimellä Voukelási tunnetulla alueella.
Poikilassos perustettiin viimeistään arkaaisella kaudella ja se kukoisti klassisella ja hellenistisellä kaudella. 200-luvulla eaa. kaupunki oli osa vuoriston kaupunkivaltioiden liittoa, johon kuuluivat myös Elyros, Hyrtakina, Lissos, Syia ja Tarrha. Kaupunki hylättiin roomalaisella kaudella.
Poikilassoksen akropolis eli yläkaupunki sijaitsi noin 400 metriä korkealla kukkulalla. Rannikolta on löydetty kahden rakennuksen, todennäköisesti temppelin, jäänteet. Kaupungin oletetaan toimineen Elyroksen kaupungin satamana.
Qui-Gon Jinn

| Qui-Gon Jinn |
| --- | --- |
 Liam Neeson Qui-Gon Jinnina elokuvassa Tähtien sota: Episodi I – Pimeä uhka.
Elokuva:  Star Wars: Episodi I – Pimeä uhka
Elokuvasarja:  Tähtien sota
Ammatti:  Jedimestari
Näyttelijä(t):  Liam Neeson
Qui-Gon Jinn on kuvitteellinen hahmo Tähtien sota -saagassa. Hän on yksi vuoden 1999 elokuvan Star Wars: Episodi I – Pimeä uhka päähenkilöistä ja häntä näytteli Liam Neeson.
Esiintymiset > Kaanon > Esiosatrilogia

Qui-Gon oli yksi esiosatrilogian ensimmäisen elokuvan, Star Wars: Episodi I – Pimeä uhka, päähenkilöistä. Hän on jedimestari sekä Obi-Wan Kenobin opettaja. Hän kapinoi jedineuvoston vanhoillisia sääntöjä vastaan eikä siksi koskaan päässyt jedineuvoston jäseneksi, mutta on silti yksi voimakkaimmista jedeistä.
Elokuvan alussa Qui-Gon ja Obi-Wan olivat lähetetty planeetta Naboolle neuvottelemaan korruptoituneen Kauppaliiton kanssa, joka oli saartanut planeetan. He joutuvat hyökkäyksen kohteeksi ja pelastavat planeetan kuningattaren, Padmé Amidalan. He pääsevät saarron läpi, mutta kuningattaren alus vaurioituu ja he joutuvat tekemään pakkolaskun Tatooinelle sen korjauttamiseksi.
Etsiessään varaosia, Qui-Gon tapaa orjapojan nimeltä Anakin Skywalker, joka oli epätavallisen herkkä Voimalle. Verikokeen mukaan hänen midikloriaaniarvonsa—jolla herkkyyttä Voimalle mitattiin—oli korkeampi kuin kenelläkään koskaan aiemmin. Qui-Gon sai myös kuulla Anakinin äidiltä, Shmiltä, ettei pojalla ollut isää. Uskoen Anakinin tämän johdosta olevan jedien ennustuksissa mainittu "valittu", jonka tehtävä on tuoda Voimaan tasapaino, Qui-Gon lyö vetoa Anakinin orjuuttajan, romukauppias Watton, kanssa Anakinin vapaudesta ja Amidalan aluksen varaosista. Anakin voittaa, mutta juuri kun he ovat aikeissa lähteä Tatooinelta, sith-lordi Darth Maul hyökkää Qui-Gonin kimppuun, mutta Qui-Gon pääsee pakoon. Palattuaan Coruscantiin, Qui-Gon pyytää jedineuvostoa kouluttamaan Anakinista jedin. Yoda kuitenkin aistii pojassa vihaa ja pelkoa, jolloin neuvosto kieltäytyy. Qui-Gon vannoo kouluttavansa Anakinin itse, kunhan Obi-Wanille myönnetään jediritarin arvo.
Kun Qui-Gon, Obi-Wan ja Anakin lähtevät Amidalan mukana Naboolle vapauttamaan planeettaa Kauppaliiton hallinnasta. Qui-Gon ja Obi-Wan kohtaavat uudelleen Darth Maulin ja päätyvät valosapelitaisteluun, jossa Qui-Gon haavoittuu kuolettavasti. Obi-Wan kuitenkin voittaa Maulin ja ennen kuolemaansa Qui-Gon pyytää tätä kouluttamaan Anakinista jedin.
Qui-Gon ainoastaan mainitaan esiosatrilogin muissa elokuvissa, Star Wars: Episodi II – Kloonien hyökkäys ja Star Wars: Episodi III – Sithin kosto. Kloonien hyökkäyksessä Yoda kuulee Qui-Gonin äänen Anakinin surmatessa kokonaisen heimon Tuskenin ratsastajia. Obi-Wan puolestaan saa Geonisiksella selville, että Qui-Gonin entinen opettaja, kreivi Dooku, oli kääntynyt sith-lordiksi. Sithin kostossa Yoda paljastaa Obi-Wanille Qui-Gonin ilmestyneen rajan takaa opettaakseen heitä säilyttämään tietoisuutensa kuoleman jälkeen. Poistetussa kohtauksessa Yoda kuulee Qui-Gonin äänen juuri ennen kuin saapuu tapaamaan Alderaanin senattori Bail Organaa.
Esiintymiset > Kaanon > Jatko-osatrilogia

Elokuvassa Star Wars: The Rise of Skywalker Qui-Gonin ääni puhuu muiden menneisyyden jedien ohella ja lainaa näiden ohella voimaansa Reylle taistelussa Palpatinea vastaan, sanoen ”Jokainen koskaan elänyt jedi elää sinussa.” ja ”Seisomme takanasi”.
Esiintymiset > Kaanon > Televisio

Animaatiosarjassa Star Wars: The Clone Wars, Qui-Gon mainitaan useita kertoja. Hän myös esiintyy kahdessa kolmannen kauden jaksossa. Jaksossa "Voiman vartija" hänen henkensä kertoo Obi-Wanille planeetta Mortisilla oleskelevasta kolmesta mahtavasta olennosta, jotka uskovat Anakinin olevan Valittu: Isä (yhtenäisen Voiman ruumiillistuma), Tytär (valoisan puolen ruumiillistuma) ja Poika (pimeän puolen ruumiillistuma). Hän kertoo saman myös Anakinille jaksossa "Mortiksen mysteeri". Myöhemmin, kuudennen kauden jaksossa "Voices," Yoda saa viestin Qui-Gonilta. Mortiksen tapahtumista huolimatta Qui-Gon ei ollut oppimaan ilmestymistä semifyysiseen olomuotoon. Qui-Gonin ohjeita seuraten Yoda matkustaa galaksin halki oppiakseen salaisuuden siitä kuinka tulla yhdeksi Voiman kanssa. Yhden Voiman papittarien asettaman kokeen aikana, hän näkee illuusion siitä, että Qui-Gon on yhä elossa ja Dooku yhä jediritarikunnan jäsen. Vasta tämän kokeen jälkeen hänen sallitaan oppia salaisuus siitä kuinka säilyttää tietoisuutensa kuoleman jälkeen.
Qui-Gon teki myös pienen esiintymisen Obi-Wan Kenobi sarjan viimeisessä jaksossa voimahaamuna.
Esiintymiset > Legends > Jedioppilas

Kirjasarja nimeltä Jedioppilas kertoo Qui-Gonin vaiheista ennen Pimeän uhan tapahtumia. Ensimmäisessä kirjassa Nouseva voima (12 vuotta ennen Pimeän uhan tapahtumia) Yoda yrittää taivutella Qui-Gonilla ottamaan itselleen uuden padawanin, mutta Qui-Gon on vastahakoinen, sillä hänen edellinen oppilaansa Xanatos kääntyi Voiman pimeälle puolelle vuosia sitten. Qui-Gon seuraa sivusta valosapeliturnausta, jonka osanottajien joukossa on myös 12-vuotias Obi-Wan. Hän huomaa Obi-Wanin olevan taitava, mutta huomatessaan pojan hallitsemattoman vihan, hän kieltäytyy kouluttamasta tätä. Pian turnauksen jälkeen hän lähtee suorittamaan tehtävää planeetta Bandomeerille. Samalla aluksella hän tapaa jälleen Obi-Wanin, joka lähetettiin planeetalle aloittamaan uusi elämä maataloustyöläisenä. Matkan aikana he puolustavat arcona-rotuun kuuluvia olentoja rikollisjärjestöltä nimeltä Ulkomaailma-korporaatio ja päästyään perille Qui-Gon saa kirjeen Xanatosilta.
Toisessa kirjassa Musta vastustaja paljastuu, että Xanatos on Ulkomaailman nykyinen johtaja. Qui-Gon lähettää Obi-Wanin maataloustöihin ja aikoo tavata Xanatoksen sopiakseen rauhan Ulkomaailman ja Bandomeerin välille. Xanatos aikoi kuitenkin sabotoida tapaamista Qui-Gonin tappamiseksi. Mestari ja entinen oppipoika kohtaavat taistelussa, jonka jälkeen Qui-Gon ja Obi-Wan tekevät lopun Ulkomaailman liiketoimista Bandomeerilla. Xanatos kuitenkin pääsee pakoon. Kohtaaminen Xanatosin kanssa auttoi Qui-Gonia näkemään Obi-Wanin todellisen potentiaalin, jolloin hän hyväksyy tämän uudeksi padawanikseen. Kirjassa Uhattu temppeli, Xanatos hyökkää jeditemppeliin ja melkein salamurhaa Yodan, mutta Qui-Gon ja Obi-Wan estävät tämän. Kirjassa Koston päivä, he jahtaavat Xanatosia tämän kotimaailmaan Telosiin, missä langennut jedi kieltäytyy antautumasta ja tekee itsemurhan. Tämän jälkeen Qui-Gon päästää lopultakin jättää tuskallisen menneisyytensä Xanatosin kanssa taakseen.
Aiheesta muualla

Qui-Gon Jinn Wookieepediassa (englanniksi)
Qui-Gon Jinn Jedipediassa
Qantassaurus

| Qantassaurus |
| --- | --- |
 Piirros Qantassauruksesta.
 Varhaisliitukausi 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Osalahko::  †Ornithopodit Ornithopoda
Heimo::  ?†Hypsilophodontidae
Suku::  †Qantassaurus
Laji::  intrepidus
Kaksiosainen nimi
 † Qantassaurus intrepidus  Tom Rich & Patricia Vickers-Rich, 1999 
Katso myös
   Qantassaurus Commonsissa 
Infobox OKNimi-testi OK: 
Qantassaurus intrepiduksen jäljennetty luuranko Australian Museumissa, Sydneyssä.
Qantassaurus (nimen merkitys: "Qantasin lisko") oli ornithopodeihin kuulunut kasvinsyöjädinosaurussuku. Sukuun kuuluu yksi laji, Q. intrepidus, joka on samalla suvun tyyppilaji. Qantassaurus eli liitukaudella Apt-vaiheella. Qantassauruksen fossiileja on löydetty Victoriasta Australiasta.
Nimi

Qantassaurus tarkoittaa "Qantasin liskoa". Nimi annettiin Qantas -nimisen lentoyhtiön mukaan, tunnustuksena siitä, että yhtiö toimitti työtä ja rahoitusta tukeakseen museonäyttelyitä ja suorittaakseen paleontologisia kaivauksia.
Koko ja ulkonäkö

Qantassaurus oli pienikokoinen ornithopodi, joka tunnetaan vain alaleukojen ja hampaiden perusteella. Koska Qantassauruksesta ei ole löydetty muita fossiileja, siitä ei tiedetä sen kokoa, raajojen pituuksia tai hännän tyyppiä. Valistunut veikkaus voidaan tosin tehdä muiden pienten ornithopodien yleisiin ominaisuuksiin perustuen. Muihin samankaltaisiin sukuihin tehdyn vertailun perusteella Qantassaurus oli karkeasti arvioituna noin 1,8 metriä pitkä.
Qantassaurus oli ainutlaatuinen, koska sillä oli epätavallisen lyhyt alaleuka. Qantassauruksella oli vain kymmenen poskihammasta. Qantassauruksen hampaita on melkein mahdoton erottaa toisen pienen, Victoriasta löydetyn ornithopodin, Atlascopcosauruksen hampaista, vaikka sillä oli pitkä leuka, kuten muilla ornithopodeilla. Qantassauruksen hampailla on huomattu olevan yhdennäköisyyksiä myös myöhäisliitukaudella Argentiinassa eläneen Gasparinasauran kanssa. Qantassauruksen ja Atlascopcosauruksen yläleuan hampaisiin on kehittynyt ainakin kahdeksan harjannetta, ja yksi huomattava, ensisijainen harjanne.
Koska Qantassauruksesta ei ole löydetty pitkiä luita, sen vuosittaisesta kasvusta ei ole tietoa. Jotkut muiden pienten, Victoriassa eläneiden ornithopodilajien pitkät luut kuitenkin näyttävät, että niissä ei ole merkkejä pysähtyneestä kasvusta, mikä ehdottaa että ne olivat aktiivisia ympäri vuoden. Ne olivat myös luultavasti lämminverisiä.
Koko ja ulkonäkö > Käyttäytyminen

Pienet ornithopodit olivat huomattavan yleisiä ja monenlaisia liitukauden Australiassa, erityisesti eteläisessä Victoriassa. Ne saattoivat liikkua pienissä laumoissa. Dinosaurusten tekemiä koloja, mahdollisesti näiden pienten ornithopodien, on löydetty pitkin etelä-Victorian rannikkoa. Ehkä Qantassaurus ja muut pienet ornithopodit viettivät vuoden kylmät kuukaudet maan alla.
Qantassaurus saattoi olla nopea juoksija.
Fossiililöydöt

Kuten monet muut Australiasta löydetyt dinosaurukset, Qantassaurus tunnetaan vain turhauttavan epätäydellisistä jäänteistä. Qantassauruksen fossiileja on löydetty Victoriasta Australiasta. Löydettyihin jäänteisiin kuuluu vain epätavallisen lyhyitä ja matalia alaleukoja sekä kymmenen poskihammasta. Leuan palaset ovat silti tarpeeksi selviä uuden dinosauruksen tunnustamiseen.
Qantassauruksen jäänteet löydettiin Flat Rocks -nimisestä fossiilipaikasta lähellä Inverlochia, etelä-Victorian rannikolla noin 150 kilometriä Melbournesta kaakkoon. Qantassauruksen holotyyppi on täydellinen leuan luu, jossa on säilynyt hampaita 7–10 hampaankolossa. Viitattuihin näytteisiin kuuluu lisäksi täydellinen leuan luu, jossa on neljä hammasta ja kaikki hampaankolot säilyneet, sekä sirpaleinen leuan luu. Qantassauruksen fossiileja pidetään Melbournessa, Australiassa.
Luokittelu

Qantassaurus on luokiteltu hypsilophodontiksi. Samalla kun Qantassauruksen on varmistettu olevan samankaltainen kuin hypsilophodontit, on sittemmin ollut spekulointia, että Qantassaurus ja sen kanssa samankaltaiset dinosaurukset Australiasta ja Etelämantereelta saattavat itse asiassa tarvita oman erillisen ryhmänsä.
Elinympäristö

Etelä-Victoria oli varhaisliitukaudella repeämälaakso, joka oli syntynyt Australian ja Etelämantereen välille, kun nämä olivat hitaasti jakautuneet erilleen. Punoutuneet purot ja joet muodostivat laajoja tulvatasankoja. Suurien, pitkin etelä-Victorian rannikkoa löydettyjen fossiloituneiden tukkien perusteella alueen lähistöllä oli metsiä, joissa kasvoi araukarioita ja podokarpuksia. Myös neidonhiuspuita esiintyi. Metsien aluskasvillisuudessa oli saniaisia ja sammalia. Purojen penkereitä vuorasi kortteet ja ruo’ot.
Liitukaudella Victoria sijaitsi eteläisen napapiirin eteläpuolella. Vaikka ilmasto oli maailmanlaajuisesti tuolloin paljon lämpimämpi kuin nykyään, alueella oli äärimmäistä päivänvalon määrän vaihtelua napa-alueiden tapaan. Todiste merellä olleesta jäästä ja tutkimukset kausittaisen maaperän jäätymisen ja sulamisen aiheuttamista sedimenttien epämuodostumista ehdottavat, että ilmasto saattoi alueella olla ajoittain varsin kylmä, jolloin oli jäätä ja maaperä oli jäässä. Keuhkokalojen ja krokotiilien läsnäolo kuitenkin ehdottaa, että ilmasto oli yleensä leuto.
Ravinto

Qantassaurus oli kasvinsyöjä. Se söi pieniä, matalakasvuisia kasveja, kuten saniaisia ja kortteita.
Muuta

Qantassaurus oli osa pienten australialaisten ornithopodien momimuotoista joukkoa, joka saattoi olla osa jurakauden jälkeistä, australialaista dinosauruseläimistöä.
Raimo Hertto

Raimo Ilmari Hertto (s. 26. maaliskuuta 1938 Salo) on suomalainen eläköitynyt yritysjohtaja, joka on saanut kauppaneuvoksen arvonimen.
Hertto syntyi kauppiaiden Voitto Ilmari Hertto ja Siska Maria Saarinen perheeseen ja avioitui 1960 Liisa Kastun kanssa. Ylioppilaaksi Hertto tuli Salon yhteislyseosta 1959 ja valmistui ekonomiksi Turun kauppakorkeakoulusta 1963. Hän oli Tukon omistaman Suomen Säilyke Oy:n myyntipäällikkö Turussa 1964–1965 ja Huhtamäki-yhtymä Oy:n omistaman Jalostajan apulaismyyntipäällikkö 1965–1967 ja myyntipäällikkö 1970–1971 sekä Mixin myyntipäällikkö 1970–1971. Tehomainos Oy:n toimitusjohtaja Hertto oli 1972–1975 ja Huhtamäki-yhtymä Oy:ssä, vuodesta 1976 Huhtamäki Oy, Hellaksen johtaja 1975–1981, säilyketehdas Jalostajan johtaja 1981–1982, elintarvikeryhmän toimialajohtaja 1982–1983 ja kansainvälisten asioiden johtaja 1983–1987. Huhtamäen kansainvälisen liiketoiminnan yhteydessä Hertto työskenteli myös Leafin varatoimitusjohtajana ja operatiivisena johtajana Chicagossa 1981–1987. Rautakirjan toimitusjohtaja Helsingissä hän oli 1987–1998. Hertolla oli työuransa aikana myös useita asiantuntija- ja luottamustehtäviä. Kauppaneuvoksen arvonimen hän sai 1995.
Pieve di Bono-Prezzo

| Pieve di Bono-Prezzo |
| --- | --- |
 Castel Romano, keskiaikainen rauniolinna.
 Pieve di Bono-Prezzo
 Koordinaatit: 45°56′35″N, 10°38′29″E 
Valtio:   Italia
Alue:  Trentino-Etelä-Tiroli
Maakunta:  Trento
Perustettu:  1.tammikuuta 2016
Pinta-ala:  
 – Maa:  24,68  km²
Korkeus:  514 (min. 478 - maks. 2 254) m
Väkiluku (2014):  1 466 
 – Väestötiheys:  59,40  as./km²
 
 Kunnan kotisivut 
Infobox OKVirheellinen NIMI-arvo: 
Pieve di Bono-Prezzo on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kaksi kuntaa, Pieve di Bono (1 275 asukasta) ja Prezzo (191 asukasta), yhdistyivät.
Aiheesta muualla

Kuvia tai muita tiedostoja aiheesta Pieve di Bono-Prezzo Wikimedia Commonsissa
Trenton maakunta
Ala | Albiano | Aldeno | Altavalle | Altopiano della Vigolana | Amblar-Don | Andalo | Arco | Avio | Baselga di Pinè | Bedollo | Besenello | Bieno | Bleggio Superiore | Bocenago | Bondone | Borgo Chiese | Borgo Lares | Borgo Valsugana | Brentonico | Bresimo | Brez | Caderzone | Cagnò | Calceranica al Lago | Caldes | Caldonazzo | Calliano | Campitello di Fassa | Campodenno | Canal San Bovo | Canazei | Capriana | Carano | Carisolo | Carzano | Castel Condino | Castelfondo | Castel Ivano | Castello Tesino | Castello-Molina di Fiemme | Castelnuovo | Cavalese | Cavareno | Cavedago | Cavedine | Cavizzana | Cembra Lisignago | Cimone | Cinte Tesino | Cis | Civezzano | Cles | Cloz | Comano Terme | Commezzadura | Contà | Croviana | Daiano | Dambel | Denno | Dimaro Folgarida | Drena | Dro | Faedo | Fai della Paganella | Fiavè | Fierozzo | Folgaria | Fondo | Fornace | Frassilongo | Garniga Terme | Giovo | Giustino | Grigno | Imer | Isera | Lavarone | Lavis | Ledro | Levico Terme | Livo | Lona-Lases | Luserna | Madruzzo | Malosco | Malè | Massimeno | Mazzin | Mezzana | Mezzano | Mezzocorona | Mezzolombardo | Moena | Molveno | Mori | Nago-Torbole | Nave San Rocco | Nogaredo | Nomi | Novaledo | Ospedaletto | Ossana | Palù del Fersina | Panchià | Peio | Pellizzano | Pelugo | Pergine Valsugana | Pieve Tesino | Pieve di Bono-Prezzo | Pinzolo | Pomarolo | Porte di Rendena | Pozza di Fassa | Predaia | Predazzo | Primiero San Martino di Castrozza | Rabbi | Revò | Riva del Garda | Romallo | Romeno | Roncegno Terme | Ronchi Valsugana | Ronzo-Chienis | Ronzone | Rovereto | Roverè della Luna | Ruffrè-Mendola | Rumo | Sagron Mis | Samone | San Lorenzo Dorsino | San Michele all’Adige | Sant’Orsola Terme | Sanzeno | Sarnonico | Scurelle | Segonzano | Sella Giudicarie | Sfruz | Soraga | Sover | Spiazzo | Spormaggiore | Sporminore | Stenico | Storo | Strembo | Telve | Telve di Sopra | Tenna | Tenno | Terragnolo | Terzolas | Tesero | Tione di Trento | Ton | Torcegno | Trambileno | Trento | Tre Ville | Valdaone | Valfloriana | Vallarsa | Vallelaghi | Varena | Vermiglio | Vignola-Falesina | Vigo di Fassa | Villa Lagarina | Ville d’Anaunia | Volano | Zambana | Ziano di Fiemme
Rakkauden rasvaprosentti

| Rakkauden rasvaprosentti |
| --- | --- |

Ohjaaja:  Mikko Kuparinen
Käsikirjoittaja:  Laura Immonen Hannamaija Matila
Tuottaja:  Ilkka Matila
Säveltäjä:  Pessi Levanto
Kuvaaja:  Jani Kumpulainen
Leikkaaja:  Jukka Nykänen
Lavastaja:  Antti Nikkinen
Pääosat:  Mikko Nousiainen Miina Maasola
Valmistustiedot
Valmistusmaa:   Suomi
Tuotantoyhtiö:  MRP Matila Röhr Productions Nordisk Film (levitys)
Levittäjä:  Nordisk Film
Ensi-ilta:   21. joulukuuta 2012
Kesto:  98 minuuttia
Alkuperäiskieli:  suomi
Budjetti:  1 500 000 €
Aiheesta muualla
IMDb 
Elonet
Infobox OKNimi-testi OK: 
Rakkauden rasvaprosentti on Mikko Kuparisen ohjaama suomalainen romanttinen komedia. Elokuvan on käsikirjoittanut Laura Immonen ja Hannamaija Matila. Elokuvan ensi-ilta oli 21. joulukuuta 2012.
Rooleissa

| 0 | 1 | 2 |
| --- | --- | --- |
|  Mikko Nousiainen  | … |  Stigu   |
|  Miina Maasola  | … |  Ella   |
|  Kristo Salminen  | … |  Karri   |
|  Wanda Dubiel  | … |  Kikka   |
|  Kari Sorvali  | … |  Jussi   |
|  Jarkko Niemi  | … |  Nicke   |
|  Hanna Vahtikari  | … |  Maisa   |
|  Antti Virmavirta  | … |  Stigun isä   |
|  Kaija Pakarinen  | … |  Stigun äiti   |
|  Mari Perankoski  | … |  Susanna   |
|  Emilia Sinisalo  | … |  Anna   |
|  Sanna-Kaisa Palo  | … |  Raija   |
|  Johanna Kokko  | … |  Saara   |
|  Juha Hippi  | … |  Keda   |
|  Sanna Stellan  | … |  Taru   |
|  Max Bremer  | … |  Teppo   |
Vastaanotto

| 0 | 1 | 2 |
| --- | --- | --- |
Episodi Lumi Tirronen: 
Iltalehti Tuomas Riskala: 
MTV Minna Karila:
Aiheesta muualla

Elokuvan Facebook sivusto (suomeksi)
Elokuvasta MRP Matila Röhr Productionsin sivulla (suomeksi)
Nordisk Filmin tietosivu (Arkistoitu – Internet Archive) (suomeksi)
Suomen elokuvasäätiön tietosivu (suomeksi)
Rakkauden rasvaprosentti Internet Movie Databasessa (englanniksi)
Robert S. Mendelsohn

Robert S. Mendelsohn vuonna 1980.
Robert S. Mendelsohn,  (1926 – 1988) oli yhdysvaltalainen lääketieteen tohtori, lastenlääkäri, joka arvosteli alaansa, paheksui alan käytäntöjä, puhdasoppista suhtautumista synnytyksiin, synnytyslääkäreiden miesvaltaisuuden vaikutuksia ja rokotuksia. Hän myös vastusti fluorin lisäämistä juomaveteen, sydämen ohitusleikkauksia ja röntgenkuvausten liiallista käyttöä. Mendelsohn toimi 12 vuotta opettajana Northwestern Universityn lääketieteellisessä korkeakoulussa ja oli toiset 12 vuotta lastentautiopin, julkisen terveydenhuollon ja ehkäisevän lääketieteen apulaisprofessori Illinois'n yliopiston lääketieteellisessä korkeakoulussa.
Mendelsohn kritisoi muun muassa kohdunpoistoa ja radikaalia rinnanpoistoa sanoen, että niitä suositellaan hyvin harkitsemattomasti. Yhdysvalloissa oli rinnan poisto syövän hoidon yhteydessä vuonna 2004 tehdyn tutkimuksen mukaan toiseksi yleisintä maailmassa Keski- ja Itä-Euroopan jälkeen: se tehtiin 77 prosentille.